

**Қазақстан Республикасының аумағынан ірі қара малдың өңделмеген терісін әкетуге тыйым салуды енгізу туралы**

Қазақстан Республикасы Инвестициялар және даму министрінің м.а. 2016 жылғы 15 тамыздағы № 607 бұйрығы. Қазақстан Республикасының Әділет министрлігінде 2016 жылы 17 қазанда № 14332 болып тіркелді

      «Сауда қызметін реттеу туралы» 2004 жылғы 12 сәуірдегі Қазақстан Республикасы Заңының 18-бабына, Еуразиялық экономикалық одақ туралы шарттың 29-бабына, сондай-ақ шарттың 7-қосымшасының  10-бөліміне сәйкес **БҰЙЫРАМЫН:**

      1. Қазақстан Республикасының аумағынан ірі қара малдың өңделмеген терісін (ЕАЭО СЭҚ ТН коды 4101) әкетуге 2016 жылғы 1 қарашадан бастап алты ай кезеңге тыйым салу енгізілсін.

      2. Қазақстан Республикасы Инвестициялар және даму министрлігінің Индустриялық даму және өнеркәсіптік қауіпсіздік комитеті (А. Қ. Ержанов):

      1) Қазақстан Республикасы Қаржы министрлігінің Мемлекеттік кірістер комитетіне Қазақстан Республикасының заңнамасында белгіленген тәртіппен осы бұйрықтың 1-тармағының орындалуы бойынша бақылауды қамтамасыз ету туралы;

      2) «Қазақстан темір жолы» Ұлттық компаниясы» акционерлік қоғамына (келісім бойынша) Қазақстан Республикасының заңнамасында белгіленген тәртіппен осы бұйрықтың 1-тармағын іске асыру жөнінде шаралар қабылдау туралы хабарласын;

      3) Қазақстан Республикасы Ұлттық экономика министрлігі белгіленген тәртіпте қажеттілігі туралы:

      Еуразиялық экономикалық комиссиясын осы бұйрықтың 1-тармағында көрсетілген тыйым салуды енгізу туралы хабардар етсін;

      Еуразиялық экономикалық комиссияның қарауына Еуразиялық экономикалық одағының кедендік аумағында осы бұйрықтың 1-тармағында көрсетілген шараны енгізуі туралы ұсынысты енгізсін.

      3. Қазақстан Республикасы Инвестициялар және даму министрлігінің Индустриялық даму және өнеркәсіптік қауіпсіздік комитеті (А. Қ. Ержанов):

      1) осы бұйрықтың Қазақстан Республикасы Әділет министрлігінде мемлекеттік тіркелуін;

      2) осы бұйрық Қазақстан Республикасы Әділет министрлігінде мемлекеттік тіркелген күнінен бастап оның көшірмелерін қағаз және электрондық түрде күнтізбелік он күн ішінде мерзімді баспа басылымдарында және «Әділет» ақпараттық-құқықтық жүйесінде ресми жариялауға, сондай-ақ Қазақстан Республикасы нормативтік құқықтық актілерінің эталондық бақылау банкіне жіберуді;

      3) осы бұйрықты Қазақстан Республикасы Инвестициялар және даму министрлігінің интернет-ресурсында орналастырылуды;

      4) осы бұйрық Қазақстан Республикасы Әділет министрлігінде мемлекеттік тіркелгеннен кейін он жұмыс күні ішінде Қазақстан Республикасы Инвестициялар және даму министрлігінің Заң департаментіне осы тармақтың 1), 2) және 3) тармақшаларында көзделген іс-шаралардың орындалуы туралы мәліметтерді ұсынуды қамтамасыз етсін.

      4. Осы бұйрықтың орындалуын бақылау жетекшілік ететін Қазақстан Республикасының Инвестициялар және даму вице-министріне жүктелсін.

      5. Осы бұйрық алғашқы ресми жариялаған күнінен кейін қолданысқа енгізіледі.

*Қазақстан Республикасының*

*Инвестициялар және даму*

*министрінің міндетін атқарушы              А. Рау*

*«КЕЛІСІЛГЕН»*

      *Қазақстан Республикасы*

      *Премьер-Министрінің орынбасары –*

      *Қазақстан Республикасының*

      *Ауыл шаруашылығы министрі*

      *\_\_\_\_\_\_\_\_\_\_\_\_\_\_\_\_\_А. Мырзахметов*

      *2016 жылғы 6 қыркүйек*

*«КЕЛІСІЛГЕН»*

      *Қазақстан Республикасының*

      *Қаржы министрі*

      *\_\_\_\_\_\_\_\_\_\_\_\_\_\_\_\_ Б. Сұлтанов*

      *2016 жылғы 2 қыркүйек*

*«КЕЛІСІЛГЕН»*

      *Қазақстан Республикасының*

      *Ұлттық экономика министрі*

      *\_\_\_\_\_\_\_\_\_\_\_\_\_\_\_\_\_Қ. Бишімбаев*

      *2016 жылғы 23 тамыз*

*«КЕЛІСІЛГЕН»*

      *Қазақстан Республикасының*

      *Сыртқы істер министрі*

      *\_\_\_\_\_\_\_\_\_\_\_\_\_\_\_\_ Е. Ыдырысов*

      *2016 жылғы 15 қыркүйек*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК